open-index/open-wikipedia-markdown huggingface dataset:
Υπουργείο Γεωργίας, Φυσικών Πόρων και Περιβάλλοντος (Κύπρος)

Το **Υπουργείο Γεωργίας, Φυσικών Πόρων και Περιβάλλοντος** της Κύπρου δημιουργήθηκε το 1994 και καταργήθηκε το 2015. Η έδρα του Υπουργείου Γεωργίας, Φυσικών Πόρων και Περιβάλλοντος βρισκόταν στη Λευκωσία. Διαδέχθηκε το Υπουργείο Γεωργίας και Φυσικών Πόρων (1960-1994) ενώ διαδέχθηκε από το Υπουργείο Γεωργίας, Αγροτικής Ανάπτυξης και Περιβάλλοντος.

## Διατελέσαντες υπουργοί
Ο πίνακας που ακολουθεί παρουσιάζει όλους τους Υπουργούς Γεωργίας, Φυσικών Πόρων και Περιβάλλοντος.

## Δείτε ακόμη
* Υπουργείο Γεωργίας και Φυσικών Πόρων
* Υπουργείο Γεωργίας, Αγροτικής Ανάπτυξης και Περιβάλλοντος

## Παραπομπές



Γεωργιας, Φυσικων Πορων και Περιβαλλοντος
Κατηγορία:Υπουργεία Γεωργίας
Κατηγορία:Υπουργεία Περιβάλλοντος
Κατηγορία:Υπουργεία Φυσικών Πόρων
Γουλιέλμος Α΄ του Νεβέρ

Ο **Γουλιέλμος Α΄, κόμης του Νεβέρ**, (Γαλλική γλώσσα : *Guillaume I*, περί το 1030 - 20 Ιουνίου 1098) από τον Οίκο του Νεβέρ ήταν κόμης του Νεβέρ (1040 - 1100). 

## Βιογραφία
Ήταν ο πρωτότοκος γιος του Ρενώ Α΄ του Νεβέρ και της Εντουίγκ των Καπετιδών κόμισσας του Ωσέρ, κόρης του Ροβέρτου Β΄ της Γαλλίας. Το 1040 διαδέχθηκε τον πατέρα του ως κόμης του Νεβέρ & του Ωσέρ. Η σύζυγός του ήταν κόμισσα του Τοννέρ και ο ίδιος έγινε κόμης του Τοννέρ (1065).

## Οικογένεια
Νυμφεύτηκε το 1039 την Ερμενγάρδη, κόρη και κληρονόμο του Ρενώ κόμη του Τοννέρ και είχε τέκνα:
* Ρενώ Β΄ απεβ. 1089, κόμης του Νεβέρ & του Ωσέρ.
* Γουλιέλμος (Β΄), κόμης του Τοννέρ.
* Ροβέρτος απεβ. 1095, επίσκοπος του Ωσέρ.
* Σίβυλλα 1058-1078, παντρεύτηκε τον Ούγο Α΄ δούκα της Βουργουνδίας.
* Ερμενγάρδη απεβ. 1090-95, παντρεύτηκε τον Ουμβέρτο του Μπωμόν-ω-Μαιν, υποκόμη του Μαιν.
* Ελβίζ, παντρεύτηκε τον Γουλιέλμο κόμη του Εβρέ.

## Πρόγονοι


	

## Παραπομπές


## Πηγές
*Detlev Schwennicke, Europaische Stammtafeln: Stammtafeln zur Geschichte der Europaischen Staaten, Neue Folge, Band II (Marburg, Germany: J. A. Stargardt, 1984)

Κατηγορία:Οίκος του Νεβέρ
Καθεδρικός Ναός της Νικορτσμίντα

Ο **Καθεδρικός Ναός του [[Άγιος Νικόλαος|Αγίου Νικολάου]] της Νικορτσμίντα** (γεωργιανά: ნიკორწმინდის ტაძარი) είναι μία Γεωργιανή Ορθόδοξη εκκλησία που βρίσκεται στο ομώνυμο χωριό, στην ορεινή περιοχή Ράτσα, στο μχάρε Ράτσα-Λετσχούμι και Κβέμο Σβανέτι στη δυτική Γεωργία. Ο καθεδρικός ναός χτίστηκε το 1010-1014 επί βασιλείας του Μπαγκράτ Γ' της Γεωργίας. Παρουσιάζει ιδιαίτερο αρχιτεκτονικό ενδιαφέρον λόγω του σχεδίου του: είναι σταυροειδής σε εξαγωνική βάση. Το αξιοθέατο συμπεριλαμβάνεται στον Ενδεικτικό κατάλογο με Μνημεία Παγκόσμιας Πολιτιστικής Κληρονομιάς της ΟΥΝΕΣΚΟ.

## Ιστορία
Ο καθεδρικός Ναός της Νικορτσμίντα χτίστηκε το 1010-1014, κατά τη βασιλεία του Μπαγκράτ Γ' του Κουροπαλάτη, και αφιερώθηκε στον Άγιο Νικόλαο, όπως αναφέρεται σε μία επιγραφή στη δυτική είσοδο. Τα παρεκκλήσια είναι μεταγενέστερες προσθήκες, αλλά και του 11ου αιώνα. 

Το 1534 ο Βασιλιάς Μπαγκράτ Γ' του Ιμερέτι ανακαίνισε την εκκλησία και εγκατέστησε μία επισκοπή. Οι τοιχογραφίες στο εσωτερικό του ναού είναι του 16ου και του 17ου αιώνα. 

Το δεύτερο μισό του 19ου αιώνα χτίστηκε ένα τριώροφο καμπαναριό στην αυλή του ναού.

## Περιγραφή

Ο καθεδρικός ναός της Νικορτσμίντα είναι θολωτός, σταυροειδής σε εξαγωνική βάση. Όλες οι πλευρές του εξαγώνου, εκτός από τη δυτική, καταλήγουν σε αψιδωτά ημικύκλια. Οι εξωτερικές διαστάσεις του ναού είναι: μήκος= 17,3 μ., πλάτος= 13,3 μ. και ύψος= 22 μ. Ο θόλος στηρίζεται στις κορυφογραμμές των αψίδων. Το τύμπανο του θόλου έχει 12 πλευρές και 12 παράθυρα. Ο ναός έχει δύο εισόδους, στα νότια και στα δυτικά, που είναι διακοσμημένες με πύλες. Το ιερό με την Αγία Τράπεζα βρίσκεται στην ανατολική πτέρυγα, και εκατέρωθεν αυτού υπάρχουν δύο δωμάτια έκαστο εκ των οποίων φωτίζεται από 2 παράθυρα. Ένα παράθυρο φωτίζει το ιερό, και στην ανατολική πρόσοψη υπάρχουν 3 συνολικά παράθυρα.

Το εσωτερικό του ναού είναι πλήρως τοιχογραφημένο από τον 17ο αιώνα. Στις απεικονίσεις περιλαμβάνονται οι προσωπογραφίες των χορηγών της εκκλησίας. Ο καθεδρικός είναι πλούσια διακοσμημένος με διακοσμητικά ανάγλυφα που απεικονίζουν τη Μεταμόρφωση, τη Δευτέρα Παρουσία και άλλα ευαγγελικά θέματα, τις μορφές των Αγίων, ζώα και φανταστικά πλάσματα.

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Καθεδρικοί ναοί
Υπουργείο Γεωργίας και Φυσικών Πόρων (Κύπρος)

Το **Υπουργείο Γεωργίας και Φυσικών Πόρων** της Κύπρου δημιουργήθηκε το 1960 και καταργήθηκε το 1994. Η έδρα του Υπουργείου Γεωργίας και Φυσικών Πόρων βρισκόταν στη Λευκωσία. Διαδέχθηκε από το Υπουργείο Γεωργίας, Φυσικών Πόρων και Περιβάλλοντος.

## Διατελέσαντες υπουργοί
Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε *μεταβατική επιτροπή*, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Γεωργίας και Φυσικών Πόρων (2 Απριλίου 1959 - 15 Αυγούστου 1960) ήταν ο Φαζίλ Πλουμέρ.

Ο πίνακας που ακολουθεί παρουσιάζει όλους τους Υπουργούς Γεωργίας και Φυσικών Πόρων από την επίσημη ίδρυση του υπουργείου.

## Δείτε ακόμη
*Υπουργείο Γεωργίας, Φυσικών Πόρων και Περιβάλλοντος
*Υπουργείο Γεωργίας, Αγροτικής Ανάπτυξης και Περιβάλλοντος

## Παραπομπές

Γεωργιας, Φυσικων Πορων και Περιβαλλοντος
Κατηγορία:Υπουργείο Γεωργίας και Φυσικών Πόρων (Κύπρος)
Κατηγορία:Υπουργεία Γεωργίας
Κατηγορία:Υπουργεία Φυσικών Πόρων
Ρενώ Β΄ του Νεβέρ

Ο **Ρενώ Β΄ του Νεβέρ**, (Γαλλική γλώσσα : *Ranauld II*, απεβ. το 1089) από τον Οίκο του Νεβέρ ήταν κόμης του Νεβέρ & του Ωσέρ. Ήταν ο πρωτότοκος γιος του Γουλιέλμου Α΄, κόμη του Νεβέρ και της Ερμενγάρδης, κόρης και κληρονόμου του Ρενώ κόμη του Τοννέρ.

## Οικογένεια

Νυμφεύτηκε πρώτα την Ίντα, κόρη του Αρτάλντ Ε΄ κόμη του Φορέ και είχε τέκνο:

*Ερμενγάρδη 1073-1100, παντρεύτηκε τον Μιλέ κύριο του Κουρτεναί.

Έπειτα ο Ρενώ Β΄ έκανε δεύτερο γάμο με την Αγνή του Μπωζανσύ και είχε τέκνα:

*Γουλιέλμος Β΄ απεβ. 1149, κόμης του Νεβέρ.
*Ροβέρτος.

## Πρόγονοι



	

## Παραπομπές
 		


## Πηγές
*Constance Brittain Bourchard, Sword, Miter, and Cloister: Nobility and the Church in Burgundy, 980-1188, (Cornell University Press, 1987)
*Hugh of Poitiers, The Vézelay Chronicle, transl. John Scott, John O. Ward, (Medieval & Renaissance Texts & Studies, 1992), 95.

Κατηγορία:Οίκος του Νεβέρ
Ευαγόρας Λανίτης

Ο **Ευαγόρας Λανίτης** ήταν Ελληνοκύπριος επιχειρηματίας και πολιτικός. Διετέλεσε Υπουργός Γεωργίας και Φυσικών Πόρων και Υπουργός Εμπορίου και Βιομηχανίας. Επιπλέον, ήταν πρόεδρος του Ομίλου Λανίτη.

## Βιογραφικά στοιχεία
Ο Ευαγόρας Λανίτης γεννήθηκε στη Λεμεσό στις 10 Οκτωβρίου 1921. Απέκτησε πτυχίο και μεταπτυχιακό στη νομική από το Πανεπιστήμιο του Κέιμπριτζ. Ήταν επιχειρηματίας.

Ήταν νυμφευμένος με την Κάθλην Λανίτη και είχε 4 παιδιά. Απεβίωσε στις 7 Νοεμβρίου 1992.

## Πολιτική διαδρομή
Στις 8 Αυγούστου 1974 ανέλαβε Υπουργός Γεωργίας και Φυσικών Πόρων και Υπουργός Εμπορίου και Βιομηχανίας για σύντομο χρονικό διάστημα, μετά από πρόταση του Γλαύκου Κληρίδη, προεδρεύοντα της Κυπριακής Δημοκρατίας, στην προσπάθεια του για σχηματισμό ουδέτερης κυβέρνησης μετά το πραξικόπημα και την εισβολή του 1974. Στη διάρκεια της θητείας του βοήθησε στην καλύτερη οργάνωση της παραγωγής, μετά την απώλεια του 40% του ελέγχου των εδαφών του κράτους.

## Διακρίσεις
Για τα επιτεύγματα του τιμήθηκε:

* δύο φορές από τη βασίλισσα της Ολλανδίας
* από τον πρόεδρο της Γαλλίας Ζακ Σιράκ το 1985
* από τον πρόεδρο της Γαλλίας Φρανσουά Μιτεράν
* από τo Διεθνές Ρόταρυ
* από τον Σύνδεσμο Φίλων Κύπρου
* από την Nemessos

## Παραπομπές

## Πηγές
*
*

|-

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κύπριοι επιχειρηματίες
Ύπνια (πόλη Λοκρών)

Η **Ύπνια** ήταν αρχαία πόλη της Οζολίας Λοκρίδας (περιοχή ανάμεσα σε Δωρίδα, Φωκίδα και Αιτωλία). Σύμφωνα με το Θουκυδίδη, κατά τη διάρκεια του Πελοποννησιακού Πολέμου, η Ύπνια υποχρεώθηκε να παράσχει καταφύγιο στον Σπαρτιατικό στρατό υπό την αρχηγία του Ευρύλοχου (426 π.Χ.). Η τοποθεσία της βρισκόταν στην περιοχή κοντά στη σημερινή Τριταία Φωκίδας

## Παραπομπές


Υπνια
Περι Μαντικής

Το ***De Divinatione*** ("Περι μαντικής") είναι φιλοσοφική γραμματεία σε δύο βιβλία, γραμμένα από τον Μάρκο Τύλλιο Κικέρωνα. Έχει τη μορφή διαλόγου, του οποίου oι συνομιλητές είναι ο Μάρκος (μιλάει περισσότερο στο δεύτερο βιβλίο) και ο αδελφός του Κουίντος. Το πρώτο βιβλίο ασχολείται με την απολογία του Κουίντου σχετικά με τη μαντική ( που συμβαδίζει τα στωικά πιστεύω του), ενώ το δεύτερο συμπεριλανβάνει τη διάψευση του Μάρκου για εκείνα, από την Aκαδημεική φιλοσοφική του οπτική γωνία. Ο Κικέρων ανησυχεί σε κάποιο βαθμό σχετικά με τους τύπους της μαντικής, διαχωρίζοντάς τες σε άμεση "θεόπνευστη" (furor, mania), ιδιαίτερα μέσω των ονείρων, και σε έμμεση, δηλαδή εκείνη που πραγματοποιείται μέσω κάποιας μορφής ερμηνευτικής ικανότητας (π.χ. ηπατοσκοπία, οιωνοσκοπία, αστρολογία και άλλα).

Είναι αξιόλογο αυτό το έργο, καθώς θεωρείται ως μία από τις κύριες πηγές σχετικά τη ρωμαϊκή θρησκεία. Περιλαμβάνει επίσης ένα απόσπασμα από ένα ποίημα του Κικέρωνα στη διάρκεια της υπατείας του. 

## Περιεχόμενα
To *Περι μαντικής* μπορεί να θεωρηθεί σαν συμπλήρωμα του έργου του Κικέρωνα *Περι της Φύσεως των Θεών.* Στο *Περι μαντικής*, ο Κικέρων ισχυρίζεται ότι αφηγείται το περιεχόμενο μιας συζήτησης που έγινε στο Τούσκουλο μαζί με τον αδερφό του, στην οποία ο Κουίντος, ακολουθώντας τις αρχές των Στωικών, υποστήριξε την αξιοπιστία της μαντικής, ενώ ο Κικέρων το αντέκρουσε. Ο διάλογος αποτελείται από δύο βιβλία, όπου στο πρώτο ο Κουίντος απαριθμεί διαφορετικά είδη ή τάξεις μαντικής. Το δεύτερο βιβλίο περιλαμβάνει μια διάψευση από τον Κικέρωνα για τα επιχειρήματα του αδερφού του.

Στο πρώτο βιβλίο ο Κουίντος, παρατηρώντας ότι η μαντική διαφόρων ειδών είναι κοινώς γνωστό μεταξύ όλων των ανθρώπων, επισημαίνει ότι δεν υπάρχει κάτι κακό κατά των διαφόρων μορφών της μαντικής που δεν μπορούμε να εξηγήσουμε το πώς ή γιατί κάποια συγκεκριμένα πράγματα συμβαίνουν. Eίναι επαρκές ότι γνωρίζουμε από την εμπειρία και την ιστορία ότι όντως συμβαίνουν. Υποστηρίζει ότι αν και μερικές φορές τα γεγονότα δεν συμβαίνουν πάντα όπως τα περιμέναμε, δεν ισχυρίζεται ότι η μαντική δεν είναι τέχνη, όπως ακριβώς και το φάρμακο δεν είναι τέχνη, επεδή δεν θεραπεύει πάντα. Ο Κουίντος παρουσιάζει διάφορες περιγραφές από τα διαφορετικά είδη των οιωνών και των ονείρων. Παρουσιάζει δύο αξιοσημείωτα όνειρα,από τα οποία ένα συνέβη στον Κικέρωνα και ένα στον ίδιο. Επιπλέον, ρωτάει εάν η ελληνική ιστορία με τις διάφορες καταγραφές των οιωνών πρέπει να θεωρηθεί μύθευμα. 

Στο δεύτερο βιβλίο ο Κικέρων παρέχει επιχειρήματα εναντίον της ηπατοσκοπίας, της οιωνοσκοπίας, της αστρολογίας, της ονειρομαντείας και κάθε είδους οιωνών. Συμπεριλαμβάνει ένα κεφάλαιο σχετικά με τα κακά της δεισιδαιμονίας, και τις προσπάθειες του Κικέρωνα να την εξαλείψει. Oλόκληρη η κλωστή ξετυλίγεται από αλλόκοτες και ενδιαφέρουσες ιστορίες. 

## Αποσπάσματα

* Τίποτα τόσο παράλογο δεν μπορεί να ειπωθεί ότι κάποιος φιλόσοφος δεν το είπε. ( ) (II, 119) 
* Αυτό το παλιό ρητό του Cato είναι αρκετά γνωστό· είπε ότι έμεινε έκπληκτος όταν ένας ηπατοσκόπος δεν ξέσπασε σε γέλια όταν είδε άλλον ένα. ( ) (II, 24, 51) 



Κατηγορία:Ρωμαϊκή μυθολογία
Κατηγορία:Ρωμαϊκή θρησκεία
Άμπελοι Σερρών

Οι **Άμπελοι** είναι πεδινό χωριό της Περιφερειακής Ενότητας Σερρών, του Δήμου Βισαλτίας με υψόμετρο 30 μέτρα.

Το χωριό αναφέρεται επίσημα το 1920 στο ΦΕΚ 2Α - 04/01/1920 να προσαρτάται στην τότε κοινότητα[3]. Σύμφωνα με το σχέδιο Καλλικράτης αποτελεί την Τοπική Κοινότητα Αμπέλων που υπάγεται στη Δημοτική Ενότητα Βισαλτίας του Δήμου Βισαλτίας.

Οι κάτοικοί του ασχολούνται με τη γεωργία (καλλιέργειες αραβόσιτου, ζαχαρότευτλων, βαμβακιού, ελιών, αμυγδάλων, καπνού, αμπελιών) και την κτηνοτροφία.

## Γεωγραφικά - ιστορικά στοιχεία
Οι Άμπελοι βρίσκονται προς τα δυτικά όρια με τις Περιφερειακές Ενότητες Κιλκίς και Θεσσαλονίκης. Είναι κτισμένοι στον κάμπο των Σερρών, νότια του ποταμού Στρυμόνα, ανάμεσα στα χωριά Λιβαδοχώρι (Β.), Δημητρίτσι (ΝΑ.), Τριανταφυλλιά (ΝΔ.) και Καλόκαστρο (Δ.). Απέχουν 17 χλμ. ΒΔ. της Νιγρίτας και 27 χλμ. ΝΔ. των Σερρών. Την περίοδο της τουρκοκρατίας ήταν τσιφλίκι Τούρκου αγά και υπήρξε διοικητικό κέντρο της περιοχής. 

Κατά κύριο λόγο ο πληθυσμός αποτελείται από ντόπιους κατοίκους. Μετά τη Μικρασιατική Καταστροφή του 1922 εγκαταστάθηκαν στο χωριό Έλληνες Μικρασιάτες πρόσφυγες που προέρχονται από τις περιοχές της Σμύρνης και τα Κουβούκλια της Προύσας της Μικράς Ασίας, όταν αναγκάστηκαν να εγκαταλείψουν τις εστίες τους και να καταφύγουν στην Ελλάδα. Οι πρόσφυγες ίδρυσαν ένα δικό τους συνοικισμό στην ανατολική πλευρά του χωριού, όπου δεν υπήρχε κανένας ντόπιος. Την ίδια εποχή ήρθαν και μερικές οικογένειες Θρακιωτών. Λίγο αργότερα και με την ανταλλαγή των πληθυσμών, γύρω στα 1924, εγκαταστάθηκαν και επιπλέον πρόσφυγες από το Ευσταθοχώρι της Ανατολικής Ρωμυλίας και λιγότεροι Πόντιοι και Σαρακατσάνοι.

Κατά τον Μακεδόνικο Αγώνα το χωριό δοκιμάστηκε άγρια από τους Βούλγαρους κομιτατζήδες, που προσπάθησαν με κάθε τρόπο να εκβουλγαρίσουν τους κατοίκους του. Αυτοί αντιστάθηκαν με επικε­φαλής τον μακεδονομάχο Θω­μά Μπακάλη και ματαίωσαν τα σχέδια των επίδοξων εισβο­λέων.

## Ονομασία - διοικητικά στοιχεία
Το χωριό αναφέρεται επίσημα, μετά την απελευθέρωση, το 1920 στο ΦΕΚ 2Α - 04/01/1920 ως *Μακιαίς* ή *Μακιές* ή *Μακές* να ορίζεται έδρα της ομώνυμης τότε κοινότητας. Το παλιό όνομα που υπήρχε την περίοδο της τουρκοκρατίας, προέρχεται από την τουρκι­κή λέξη Μερκέζ, που σημαίνει κέντρο - διοικητικό κέντρο. Το 1927 μετονομάστηκε σε *Βαμβακιά* και το 1934 σε Άμπελοι λόγω των πολλών αμπελιών που καλλιεργούνται στην περιοχή. Σύμφωνα με το σχέδιο Καλλικράτης αποτελεί την Τοπική Κοινότητα Αμπέλων που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 458 κατοίκους. Η Κοινότητα είναι χαρακτηρισμένη ως αγροτικός πεδινός οικισμός, με έκταση 16,221 χλμ² (2011).

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Φρίξος Κολώτας

Ο **Φρίξος Κολώτας** ήταν Ελληνοκύπριος διπλωμάτης και πολιτικός. Διετέλεσε Υπουργός Γεωργίας και Φυσικών Πόρων και Πρέσβης της Κύπρου στην Ελλάδα.

## Βιογραφικά στοιχεία
Ο Φρίξος Κολώτας γεννήθηκε στο Άρσος το 1932. Απέκτησε πτυχίο νομικής από το Πανεπιστήμιο Αθηνών. Την περίοδο 1963-1970 εργάστηκε ως δικηγόρος. Στη συνέχεια εργάστηκε ως δικαστής.

Ήταν νυμφευμένος με την Ανδριάνα, το γένος Κικκίδου, και είχε μία κόρη. Απεβίωσε στις 5 Ιανουαρίου 2016.

## Πολιτική διαδρομή
Στις 17 Ιανουαρίου 1975 διορίστηκε Υπουργός Γεωργίας και Φυσικών Πόρων στη Κυβέρνηση Αρχιεπισκόπου Μακαρίου Γ΄ 1973, θέση στην οποία παρέμεινε και στην Κυβέρνηση Σπύρου Κυπριανού 1977. Στη συνέχεια διετέλεσε διευθυντής της Νομικής Υπηρεσίας της Τράπεζας Κύπρου.

Τον Ιανουάριο του 1989 ανέλαβε Πρέσβης της Κύπρου στην Ελλάδα, θέση στην οποία παρέμεινε έως τον Μάρτιο του 1993. Όντας πρέσβης τιμήθηκε από τον Πάπα Ιωάννη Παύλο.

## Συγγραφικό έργο
Έχει εκδώσει το *Ο Εντιμότατος Κύριος Θεοφύλακτος Γυπάρης*. Ακόμη έχει δημοσιεύσει άρθρα και μελέτες με πολιτικό, νομικό και ιστορικό περιεχόμενο.

## Παραπομπές

## Πηγές
*
*
*

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Κύπριοι διπλωμάτες
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Κατηγορία:Κύπριοι δικαστικοί
Κατηγορία:Κύπριοι δικηγόροι
Χρυσούλα Παλιαδέλη

Η **Χρυσούλα Σαατσόγλου-Παλιαδέλη** (γεννημένη στις 8 Ιουλίου 1947 στη Θεσσαλονίκη ) είναι Ελληνίδα αρχαιολόγος και μέλος του Ευρωπαϊκού Κοινοβουλίου με το ΠΑΣΟΚ την περίοδο 2009-2014.  

Η Παλιαδέλη σπούδασε κλασική αρχαιολογία στο Πανεπιστήμιο Θεσσαλονίκης. Από το 1972 ως το 1975 ήταν βοηθός του Γεωργίου Δεσπίνη, ενώ από το 1975 έως το 1984 ήταν βοηθός του Μανόλη Ανδρόνικου. Το 1984 απέκτησε το διδακτορικό της. Το 1985 έγινε επίκουρη καθηγήτρια, το 1998 προβιβάστηκε σε αναπληρώτρια καθηγήτρια και το 2004 έγινε καθηγήτρια κλασικής αρχαιολογίας στο Πανεπιστήμιο Θεσσαλονίκης. Από το 1972 έως το 1975 συμμετείχε στις ανασκαφές στο Δίον. 

Ήταν μέλος του Ευρωπαϊκού Κοινοβουλίου από το 2009 έως το 2014.  

## Παραπομπές


## Εξωτερικοί σύνδεσμοι
* Αρχική σελίδα 
* Αρχική σελίδα στο Πανεπιστήμιο Θεσσαλονίκης 
* Σελίδα στο academia.edu

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Έλληνες αρχαιολόγοι
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Λεοντιάδειο Πρωτάθλημα ΟΠΝ ΣΕΚ

Το **Λεοντιάδειο Πρωτάθλημα ΟΠΝ ΣΕΚ** είναι ένα τοπικό, ποδοσφαιρικό πρωτάθλημα που διεξάγεται στην επάρχια Λάρνακας της Κύπρου. Στο παρελθόν έχουν λάβει μέρος στο πρωτάθλημα και ομάδες απο την επαρχία Αμμοχώστου.Διοργανώνεται από την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Στο πρωτάθλημα αυτό συμμετέχουν ομάδες μέλη της ΟΠΝ ΣΕΚ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθορίζεται η ομάδα που εκπροσωπεί την ΟΠΝ ΣΕΚ στο Πρωτάθλημα Πρωταθλητριών ΣΤΟΚ και οι ομάδες της ΟΠΝ ΣΕΚ που θα συμμετείχαν στο Πρωτάθλημα Ένταξης ΣΤΟΚ, μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το πρωτάθλημα ΟΠΝ ΣΕΚ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Το πρώταθλημα της ΟΠΝ ΣΕΚ διεξάγεται σε δύο γύρους όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας.Η πρωταθλήτρια ομάδα συμμετέχει στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες

Για την περίοδο 2021-22 θα διεξαχθεί πρωτάθλημα απο κοινού με την ΕΠΕΛ.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Πολυνίκης ομάδα του θεσμού είναι ο Διγενής Βορόκλινης με 7 κατακτήσεις. Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Ολύμπιο Κύπελλο ΟΠΝ ΣΕΚ
* Κατηγορία:Ποδοσφαιρικές διοργανώσεις Κύπρου

Λεοντιάδειο Πρωτάθλημα ΟΠΝ ΣΕΚ
Καρδιοοισοφαγική βαλβίδα

Η **καρδιοοισοφαγική** βαλβίδα ή και **κατώτερος οισοφαγικός σφιγκτήρας** (ΚΟΣ) είναι ανατομικό στοιχείο του πεπτικού συστήματος, στο όριο μεταξύ οισοφάγου και στομάχου Σε φυσιολογικές καταστάσεις, η βαλβίδα κλείνει μετά την κατάποση τροφών, έτσι ώστε οι τελευταίες να προωθούνται και να μην παλινδρομούν στον οισοφάγο, μαζί με τα όξινα στομαχικά υγρά. Σε αντίθετη περίπτωση, όταν η βαλβίδα έχει χαλαρώσει ή συνυπάρχει διαφραγματοκήλη, η παλινδρόμηση οδηγεί σε παθολογικές συνέπειες (Γαστροοισοφαγική Παλινδρομική Νόσος) που προκαλούν βλάβες στο επιθήλιο του οισοφάγου (Οισοφάγος Barrett, δυσπλασία). Οι ανωμαλίες στη μορφολογία ή στη λειτουργία της βαλβίδας αποκαθίστανται με χειρουργικό τρόπο.

## Παραπομπές


βαλβιδα καρδιοοισοφαγικη
Ολύμπιο Κύπελλο ΟΠΝ ΣΕΚ

Το **Όλυμπιο Κύπελλο ΟΠΝ ΣΕΚ** είναι ποδοσφαιρική τοπική διοργάνωση κυπέλλου που διεξάγεται στην επαρχία Λάρνακας της Κύπρου.Στο παρελθόν έχουν λάβει μέρος στο κύπελλο και ομάδες απο την επαρχία Αμμοχώστου. Διοργανώνεται από την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Στο κύπελλο αυτό συμμετέχουν ομάδες μέλη της ΟΠΝ ΣΕΚ.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.

## Δομή

Στο κύπελλο συμμετέχουν οι ομάδες της ΟΠΝ ΣΕΚ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Ο πίνακας δεν είναι πλήρης καθώς δεν έχουν βρεθεί στοιχεία για όλες τις περιόδους. Το κύπελλο της περιόδου 2019-20 διακόπηκε λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Λεοντιάδειο Πρωτάθλημα ΟΠΝ ΣΕΚ

Λεοντιάδειο Πρωτάθλημα ΟΠΝ ΣΕΚ
Κατηγορία:Ποδοσφαιρικές διοργανώσεις Κύπρου
Piaggio

Η **Piaggio & C. SpA** είναι ιταλική εταιρεία κατασκευής μοτοσυκλετών και αυτοκινήτων, η οποία παράγει μια σειρά από δίτροχα και τρίτροχα μηχανοκίνητα οχήματα και μικρά εμπορικά οχήματα με επτά μάρκες: Piaggio, Vespa, Gilera, Aprilia, Moto Guzzi, Derbi και Scarabeo. Η έδρα της εταιρίας βρίσκεται στην Ποντεντέρα της Ιταλίας. Η εταιρεία ιδρύθηκε από τον Ρινάλντο Πιάτζιο το 1884, αρχικά παρήγαγε ατμομηχανές και σιδηροδρομικά βαγόνια. Οι θυγατρικές της Piaggio απασχολούν συνολικά 7.053 υπαλλήλους και παράγουν συνολικά 519.700 οχήματα το 2014. Ο κατασκευαστής διαθέτει έξι κέντρα έρευνας και ανάπτυξης και δραστηριοποιείται σε περισσότερες από 50 χώρες.

## Ιστορία
Το 1882, ο Ενρίκο Πιάτζιο αγόρασε γη στο Σέστρι Πονέντε (Γένοβα) για να εγκαταστήσει μονάδα ξυλείας. Δύο χρόνια αργότερα, το 1884, ο 20χρονος γιος του, Ρινάλντο Πιάτζιο, ίδρυσε την Piaggio & C. Η εταιρεία κατασκευάστηκε αρχικά ατμομηχανές και σιδηροδρομικά βαγόνια αλλά το 1917, προς το τέλος του Παγκοσμίου Πολέμου, ο Ρινάλντο Πιάτζιο στράφηκε στον στρατιωτικό τομέα. Κατ' αρχάς, η εταιρεία παρήγαγε MAS αντι-υποβρύχια μηχανοκίνητα σκάφη, αεροπλάνα, υδροπλάνα στο πλαίσιο αδειοδότησης από τις Ansaldo, Macchi, Caproni και Dornier αλλά αργότερα προχώρησε σε οχήματα που κατασκευάστηκαν σύμφωνα με τα σχέδια του Πιάτζιο.

Κατηγορία:Επιχειρήσεις της Ιταλίας
Κατηγορία:Ιταλικά εμπορικά σήματα
Κούκλα (ταινία)

Η **Κούκλα** (Αγγλικά: Bambola) είναι ερωτική δραματική ταινία Ισπανο-Ιταλικής παραγωγής του 1996, σε σενάριο και σκηνοθεσία του Μπίγκας Λούνα και πρωταγωνιστούν η Βαλέρια Μαρίνι και ο Στέφανο Ντιονίσι.
## Υπόθεση
Μετά το θάνατο  των γονιών τους, η Κούκλα (Βαλέρια Μαρίνι) και ο αδελφός της Φούριο, ανοίγουν μια πιτσαρία. Όταν ένας από τους πολλούς θαυμαστές της κούκλα της, ο Φλάβιο (Στέφανο Ντιονίσι) τους δανείζει χρήματα για την επιχείρησή τους, τότε θα ακολούθησει μια αλυσίδα παθιασμένων και βίαιων γεγονότων.

## Διανομή Ρόλων
* Βαλέρια Μαρίνι ως Μίνα (Κούκλα)
* Στέφανο Ντιονίσι ως Φλάβιο
* Ανίτα Έκμπεργκ ως Γκρέτα

## Πληροφορίες ταινίας
Λόγω των πολυάριθμων σκηνών βιασμού, η ταινία απαγορεύτηκε για παιδιά κάτω των 18 ετών. Αυτό προκάλεσε την οργή της Μαρίνι, η οποία ισχυρίστηκε ότι  της είχαν υποσχεθεί την περικοπή των τριών πιο "σκληρών" σκηνών και η απαγόρευση θα ήταν για παιδιά για κάτω των 14 ετών. Η ηθοποιός κατά συνέπεια, έκανε αγωγή εναντίον του παραγωγού Μάρκο Ποκιόνι ζητώντας την απόσυρση της ταινίας, αλλά στις 21 Νοεμβρίου 1997 η αγωγή της απορρίφθηκε από το δικαστήριο.
## Κριτική
Η ταινία έλαβε εξαιρετικά αρνητική κριτική. Ο κριτικός κινηματογράφου Μοράντο Μοραντίνι την χαρακτήρισε ως "την πιο ανόητη και ερασιτεχνική ταινία του Μπίγκας Λούνα"  ενώ ο Πάολο Μερεγκέτι ήταν ακόμη πιο σκληρός, λέγοντας ότι "δεν έχει δει ποτέ κινηματογραφική ταινία με τόσο πολύ μεγάλη δυσφορία".

## Παραπομπές

## Εξωτερικοί σύνδεσμοι
* Η  

Κατηγορία:Ιταλικές ερωτικές ταινίες
Κατηγορία:Ταινίες του 1996 
Κατηγορία:Ταινίες σε σκηνοθεσία Μπίγκας Λούνα
Κατηγορία:Ιταλικές ταινίες της δεκαετίας 1990
Κατηγορία:Ιταλόφωνες ταινίες
Συναγωγή του Όνι

Η **Συναγωγή του Όνι** (γεωργιανά: ონის სინაგოგა) είναι μία συναγωγή που βρίσκεται στον ομώνυμο οικισμό της ορεινής περιοχής Ράτσα, στο μχάρε Ράτσα-Λετσχούμι και Κβέμο Σβανέτι στη Γεωργία. Το κτίριο χτίστηκε το 1895 και είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας, και ως η παλαιότερη συναγωγή της χώρας.

## Ιστορία
Η Συναγωγή του Όνι χτίστηκε το 1895 με τεχνοτροπία εκλεκτικισμού. Είναι σχέδιο του Ελιάχου Αμσικισβίλι, ο οποίος εμπνεύστηκε από τις συναγωγές της Πολωνίας του 16ου-17ου αιώνα. 

Το κτίριο υπέστη ζημιές κατά το σεισμό της Ράτσα το 1991. Τέσσερα χρόνια αργότερα ανακαινίστηκε και ο τότε Πρόεδρος της Γεωργίας, ο Έντβαρντ Σεβαρντνάτζε, παρευρέθηκε στην τελετή εορτασμού.

Την 2η Σεπτεμβρίου 2015 πραγματοποιήθηκε μία τελετή εορτασμού για την 120η επέτειο της συναγωγής, στην οποία παρευρέθηκε ο τότε Πρωθυπουργός της Γεωργίας, ο Ιρακλί Γκαριμπασβίλι.

Επί του παρόντος, η συναγωγή δεν λειτουργεί. Το 1972 η συναγωγή αριθμούσε 3150 πιστούς ενώ το 2015 μόνο 16.

## Περιγραφή
Η συναγωγή είναι θολωτό ορθογώνιο κτίριο με εσωτερικές διαστάσεις 15 x 13 μ. και μέγιστο ύψος 7,5 μ. Έχει μία είσοδο στα βόρεια. Το εσωτερικό φωτίζεται από συνολικά 46 παράθυρα και φεγγίτες. Είναι διακοσμημένη με ανάγλυφα που απεικονίζουν φύλλα και το Άστρο του Δαβίδ. Διαθέτει τοιχογραφίες και επιγραφές. Στο εξωτερικό, οι προσόψεις της είναι διακοσμημένες στα παράθυρα και στις πόρτες.

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Συναγωγές
Όνειρο Καλοκαιρινής Νύχτας (ταινία)

Το ***Όνειρο καλοκαιρινής νύχτας*** είναι ελληνική ταινία του 1999, σε σκηνοθεσία, σενάριο και παραγωγή του Δημήτρη Αθανίτη με τους Χρήστο Σολωμό, Κώστα Καζανά, Μαριάννα Κάλμπαρη, Λένα Κιτσοπούλου, Δημήτρη Αλεξανδρή .

## Πλοκή
Ένας ηθοποιός σχηματίζει ένα νεανικό θίασο για να ανεβάσει με τον εαυτό του σαν σκηνοθέτη και πρωταγωνιστή το Όνειρο θερινής νυκτός” του Σαίξπηρ, σε μια θεατρική παράσταση. Μια οντισιόν γίνεται, ηθοποιοί επιλέγονται, οι πρόβες ξεκινούν. Σύντομα οι ερωτικές ίντριγκες του έργου αρχίζουν να συγχέονται με την πραγματική ζωή των νεαρών ηθοποιών του θιάσου. Ο μόνος που συνεχίζει να ζει μέσα σε ένα όνειρο, είναι ο πρωταγωνιστής και σκηνοθέτης. Αυτός θα ξυπνήσει τελευταίος.

## Βραβεία
* Βραβείο Καλύτερης Ελληνικής Ταινίας, 3ο Πανόραμα Ανεξάρτητων Δημιουργών, Θεσσαλονίκη 2001
* Διάκριση Ποιότητας ΥΠΠΟ 2000

## Παραγωγή
Η ταινία γυρίστηκε στο Θέατρο Τεχνοχώρος της Αθήνας και στα σπίτια των ηθοποιών και του σκηνοθέτη. Όλοι οι ηθοποιοί παίζουν με τα πραγματικά τους ονόματα. Είναι η μόνη μέχρι σήμερα Ελληνική ταινία που στηρίζεται και διασκευάζει θεατρικό έργο του Σαίξπηρ. Συμπεριελήφθη από τον Mark Burnette στο βιβλίο του "Shakespeare and world cinema", έκδοση του Πανεπιστημίου της Οξφόρδης. Για τον ίδιο λόγο αποτέλεσε μέρος στην πανεπιστημιακή μελέτη "Σαίξπηρ και Ελληνικό σινεμά" της Αικατερίνης Πέκη, το 2016, στο ΑΠΘ.

## Διανομή

*Χρήστος Σολωμός (Χρήστος**'/Όμπερον)
*Μαριάννα Κάλμπαρη (Μαριάννα**'/Τιτάνια)
*Λένα Κιτσοπούλου (Λένα**'/Ελένη)
*[[Κώστας Καζανάς]] (Κώστας**'/Δημήτριος)
*Δημήτρης Αλεξανδρής (Λύσανδρος)
*Κατερίνα Λυπηρίδου (Κατερίνα**'/Ερμεία)
*Κωνσταντίνα Τάκαλου (Κωνσταντίνα/Πουκ)**'
*Γιάννης Στεφόπουλος (Γιάννης**/Υφαντής)

*Νίκος Κατής (μάστορας)
*Σταύρος Μαυρίδης (μάστορας)
*Θοδωρής Γράμψας (παραγωγός)
*Νέστωρ Κοψιδάς (βοηθός)
*Γιάννης Αλμπάνης (πατέρας Ερμείας)
*Μαρία Λεκάκη (ηθοποιός στην οντισιόν)
*Θεοδώρα Τζήμου (φίλη Ελένης) 

### Συντελεστές
Σενάριο, Σκηνοθεσία, Παραγωγή: Δημήτρης Αθανίτης, Φωτογραφία: Παναγιώτης Θεοφανόπουλος, Ήχος: Γιώργος Μπιλικάς, Μοντάζ: Κώστας Ραφτόπουλος, Art direction: Δημήτρης Αθανίτης, Κοστούμια: Έλλη Παπακωνσταντίνου, Παραγωγή: DNA films με την στήριξη ΕΚΚ.

## Δείτε επίσης

* Το καλοκαίρι στην τέχνη και τη λαϊκή κουλτούρα

## Παραπομπές


## Εξωτερικοί σύνδεσμοι
* https://www.athanitis.eu/site/gr/tainies/oneiro-kalokairinis-nyxtas

Κατηγορία:Ταινίες του 1999
Κατηγορία:Σαίξπηρ
Κατηγορία:Φεστιβάλ Κινηματογράφου Θεσσαλονίκης
Κατηγορία:Ταινίες σε σκηνοθεσία Δημήτρη Αθανίτη
Tomb Raider III

Το ***Tomb Raider III: Adventures of Lara Croft*** είναι βιντεοπαιχνίδι δράσης περιπέτειας που αναπτύχθηκε από την Core Design και διανεμήθηκε από την Eidos Interactive. Κυκλοφόρησε για τις πλατφόρμες PlayStation και Microsoft Windows το 1998. Το *Tomb Raider III* είναι ο τρίτος τίτλος της σειράς βιντεοπαιχνιδιών *[[Tomb Raider]]* και συνέχεια του *[[Tomb Raider II]]*. Η ιστορία του παιχνιδιού ακολουθεί την αρχαιολόγο-εξερευνήτρια Lara Croft καθώς ξεκινάει μια αποστολή να ανακτήσει τέσσερα κομμάτια ενός μετεωρίτη που είναι διασκορπισμένα σε όλο τον κόσμο. Για να προχωρήσει μέσα από το παιχνίδι, ο παίκτης πρέπει να εξερευνήσει πέντε τοποθεσίες (Ινδία, Νότιο Ειρηνικό, Λονδίνο, Νεβάδα και Ανταρκτική) και να ολοκληρώσει μια σειρά επιπέδων που περιλαμβάνουν την επίλυση γρίφων, τη διέλευση από επικίνδυνες τοποθεσίες και την κατατρόπωση εχθρών.

Το Tomb Raider III είναι κατασκευασμένο σε μια αναβαθμισμένη έκδοση της μηχανής του *Tomb Raider* χρησιμοποιούμενης από τους προκατόχους του. Η μηχανή προσφέρει καλύτερη απόδοση ταχύτητας και νέα γραφικά χαρακτηριστικά όπως έγχρωμο φωτισμό και τριγωνικά πολύγωνα, επιτρέποντας στους προγραμματιστές να επιτύχουν μεγαλύτερη λεπτομέρεια και περιπλοκότερη γεωμετρία. Το παιχνίδι σχεδιάστηκε για να συμβαδίζει περισσότερο με τη δυνατότητα επίλυσης γρίφων εντός του παιχνιδιού του αρχικού *Tomb Raider* σε αντίθεση με το πιο πολεμικό στιλ του *Tomb Raider II*.

Το *Tomb Raider III* συνοδεύτηκε από μια εκτενή διαφημιστική καμπάνια και ήταν εμπορική επιτυχία, πουλώντας περίπου έξι εκατομμύρια αντίτυπα παγκοσμίως. Παρόλο που το παιχνίδι έλαβε γενικά ευνοϊκές αξιολογήσεις, δεν τα πήγε τόσο καλά όσο οι δύο προκάτοχοί του, με τους επικριτές να συμφωνούν γενικά ότι το παιχνίδι απέτυχε να αλλάξει τον ίδιο δοκιμασμένο τύπο. Κριτικοί επίσης επισήμαναν το δύσκολο και αδυσώπητο gameplay του παιχνιδιού. Η Eidos κυκλοφόρησε το 2000 ένα πακέτο επέκτασης, το *Tomb Raider III: The Lost Artefact*. Η επέκταση περιλαμβάνει έξι επίπεδα σε διάφορες ευρωπαϊκές τοποθεσίες. Το *Tomb Raider III* μεταφέρθηκε σε υπολογιστές Mac OS το 1999 και κυκλοφόρησε ως «PSOne Classic» στο PlayStation Network το 2011.

Κατηγορία:Tomb Raider
Κατηγορία:Βιντεοπαιχνίδια του 1998
Κατηγορία:Βιντεοπαιχνίδια της Core Design
Κατηγορία:Βιντεοπαιχνίδια της Eidos Interactive
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του PlayStation Network
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια με γυναίκες ανταγωνιστές
Κατηγορία:Βιντεοπαιχνίδια τοποθετημένα στο 1998
Κατηγορία:Βιντεοπαιχνίδια τοποθετημένα στην Ινδία
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια των Windows
Πεπέ λε Μοκό

Ο ***Πεπέ λε Μοκό*** Γαλλικά: *Pépé le Moko*), είναι γαλλική αστυνομική δραματική ταινία του 1937 σε σκηνοθεσία του Ζυλιέν Ντυβιβιέ βασισμένη στο ομώνυμο μυθιστόρημα του Ανρί Λα Μπαρθ, ο οποίος συνέβαλε στο σενάριο με το ψευδώνυμο "Ντετέκτιβ Ασελμπί". Πρωταγωνιστεί ο Ζαν Γκαμπέν.
 
Η ταινία είναι ένα παράδειγμα του γαλλικού κινήματος της δεκαετίας του '30 που είναι γνωστό ως ποιητικός ρεαλισμός. Η ταινία αυτή θεωρείται συχνά ως ένας προπομπός των φιλμ νουάρ. Το 1939, προτάθηκε για τέσσερα βραβεία Όσκαρ: Α΄ Ανδρικού Ρόλου, Β´ Γυναικείου Ρόλου, Φωτογραφίας και Σκηνογραφίας.

## Πλοκή
Ο Γάλλος Πέπε λε Μόκο (Ζαν Γκαμπέν) έχει κερδίσει τη φήμη του ως ο πιο διαβόητος γκάνγκστερ στο Αλγέρι. Η αστυνομία δείχνει αποφασισμένη να τον πιάσει, αλλά κάθε προσπάθεια μέχρι στιγμής για να τον δελεάσει να βγει από την κάσμπα, όπου κρύβεται με ασφάλεια, απέτυχε. Υποβοηθούμενος  από έναν πληροφοριοδότη που ονομάζεται Ρετζίς (Φερνάρντ Σαρπί), ο επιθεωρητής Σλιμάν (Λουκά Γκριντού) στήνει μια παγίδα που είναι βέβαιο ότι θα τραβήξει τον Πέπε στην ύπαιθρο και θα του επιτρέψει να τον συλλάβει. Ο Πέπε, μη γνωρίζοντας αυτές τις μηχανορραφίες, γνωρίζει μια γοητευτική τουρίστρια από το Παρίσι, την Γκάμπι (Μιρέιγ Μπαλίν), η οποία αμέσως ξυπνάει σε αυτόν την επιθυμία να επιστρέψει στην πατρίδα του. Έχοντας επίγνωση του γεγονότος ότι ο Πέπε έχει ερωτευθεί την Γκάμπι, η πιστή σύντροφος του Ινιές, γίνεται αρκετά ζηλότυπη για να τον προδώσει στους  εχθρούς του.

## Διανομή Ρόλων
*Ζαν Γκαμπέν - Πέπε λε Μόκο
*Μιρέιγ Μπαλίν - Γκάμπι
*Φερνάρντ Σαρπί - Ρετζίς 
*Λουκά Γκριντού - Επιθεωρητής Σλιμάν
*Ζιλμπέρτ Ζιλ - Πιέρο

## Ριμέικ
Το Χόλυγουντ βλέποντας την επιτυχία της ταινίας έκανε δύο ριμέικ. Το πρώτο ριμέικ ήταν με τίτλο ''Αλγέρι'' (1938), σε σκηνοθεσία Τζον Κρόμγουελ με πρωταγωνιστές τους Σαρλ Μπουαγιέ και Χέντι Λαμάρ και το δεύτερο ριμέικ, με τίτλο ''Κάσμπα'' (1948), σε σκηνοθεσία Τζον Μπέρι και πρωταγωνιστές τους Τόνι Μάρτιν, Ιβόν ντε Κάρλο και Πίτερ Λόρε. Επίσης ο διάσημος ιταλός κωμικός Τοτό, έπαιξε σε μια παρωδία του 1951 με τίτλο "Τοτό λε Μόκο".

## Παραπομπές

## Εξωτερικοί σύνδεσμοι
* 

Κατηγορία:Γαλλικές ταινίες της δεκαετίας 1930
Κατηγορία:Γαλλικές αστυνομικές δραματικές ταινίες
Κατηγορία:Γαλλικές ασπρόμαυρες ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ζυλιέν Ντυβιβιέ
Κατηγορία:Ταινίες του 1937
Κατηγορία:Ταινίες βασισμένες σε γαλλικά μυθιστορήματα
Ανθή Σερρών

Η **Ανθή** είναι χωριό δίπλα στην κωμόπολη της Νιγρίτας, της έδρας του Δήμου Βισαλτίας, με υψόμετρο 70 μέτρα.

## Γεωγραφία - Ιστορία
Η Ανθή βρίσκεται στον κάμπο των Σερρών, νότια του ποταμού Στρυμόνα, σε απόσταση 4 χλμ. Β. της Νιγρίτας και 17 χλμ. Ν.-ΝΔ. των Σερρών ενώ μέσα από το χωριό περνάει η επαρχιακή οδός που τις συνδέει. Η παλιά ονομασία του χωριού είναι *Φυτόκιο* και έτσι αναφέρεται επίσημα το 1920, μετά την απελευθέρωση, στο ΦΕΚ 2Α - 04/01/1920 να προσαρτάται στην τότε κοινότητα Νιγρίτης. Το 1956 με το ΦΕΚ 125Α - 21/05/1956 μετονομάστηκε σε Ανθή. Σύμφωνα με το σχέδιο Καλλικράτης αποτελεί την Τοπική Κοινότητα Ανθής που υπάγεται στη Δημοτική Ενότητα Νιγρίτης του Δήμου Βισαλτίας και σύμφωνα με την απογραφή του 2021 έχει πληθυσμό 450 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 6,540 χλμ².

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
 

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Σησαμία Σερρών

Η **Σησαμία** ή **Σησαμιά** είναι πεδινό χωριό της Περιφερειακής Ενότητας Σερρών με υψόμετρο 35 μέτρα. Ο πληθυσμός της σύμφωνα με την απογραφή του 2021 είναι 330 κάτοικοι, ενώ σύμφωνα με την απογραφή του 2011 ήταν 329 κάτοικοι.

## Γεωγραφία - Ιστορία
Η Σησαμία βρίσκεται προς τα δυτικά όρια με τις Περιφερειακές Ενότητες Κιλκίς και Θεσσαλονίκης, δίπλα και νότια του ποταμού Στρυμόνα. Είναι κτισμένη στον κάμπο των Σερρών, ανάμεσα στα χωριά Δημητρίτσι (Β.), Αγία Παρασκευή (Ν.-ΝΑ.), Νικόκλεια (Ν.) και Βέργη (Δ.). Απέχει 9,5 χλμ. ΒΔ. της Νιγρίτας και 20,5 χλμ. ΝΔ. των Σερρών. Το χωριό αναφέρεται επίσημα το 1920, μετά την απελευθέρωση, στο ΦΕΚ 2Α - 04/01/1920 ως *Αβδαμάλ* να ορίζεται έδρα της ομώνυμης κοινότητας. Το όνομα Αβδαμάλ το πήρε από τις λέξεις Αβντί και Μάλ που σημαίνει στα Τούρκικα "περιουσία του Αβντί". Το 1927 με το ΦΕΚ 179Α - 30/08/1927 μετονομάστηκε σε Σησαμία επειδή καλλιεργούσαν στην περιοχή σουσάμι ή αλλιώς σησάμι. Σύμφωνα με το σχέδιο Καλλικράτης αποτελεί την Τοπική Κοινότητα Σησαμίας που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 330 κατοίκους.Η εκκλησία των Δώδεκα Αποστόλων που βρίσκεται νοτιοδυτικά γιορτάζει κάθε χρόνο στις 30 Ιουνίου.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Δημήτρης Χριστοδούλου (πολιτικός)

Ο **Δημήτρης Χριστοδούλου** ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων.

## Βιογραφικά στοιχεία
Ο Δημήτρης Χριστοδούλου γεννήθηκε το 1919 στην Πάνω Δευτερά. Φοίτησε στο Παγκύπριο Γυμνάσιο. Ακολούθως σπούδασε στο Διδασκαλικό Κολέγιο Μόρφου. Την περίοδο 1940-1945 εργάστηκε σαν δάσκαλος.

Στη συνέχεια σπούδασε στο Πανεπιστήμιο του Λονδίνου βασικά θέματα γεωγραφίας και οικονομολογίας. Την περίοδο 1949-1953 εργάστηκε σαν καθηγητής στο Διδασκαλικό Κολέγιο Μόρφου. Στη συνέχεια απέκτησε διδακτορικό τίτλο από τη Σχολή Οικονομικών του Λονδίνου. Η διατριβή του είχε τίτλο *Αξιοποίηση της αγροτική γης της Κύπρου*.

Το 1956 διορίστηκε ως Πρώτος Λειτουργός Αναδασμού. Το 1958 διορίστηκε επιπρόσθετα Λειτουργός Προγραμματισμού Αναπτύξεως της γεωργίας και το 1959 ανέλαβε υπεύθυνος για την προπαρασκευή της Γεωργικής Απογραφής του 1960. Το 1959, μελέτησε σε οκτώ χώρες προβλήματα αναδασμού και αγροτικής αναδιαρθρώσεως, με υποτροφία της Διεθνής Οργάνωση Τροφίμων και Γεωργίας (FAO).

Τον Οκτώβριο του 1960 εκπροσώπησε την Κύπρο στην εκλογή της ως μέλους του συστήματος των Ηνωμένων Εθνών και συγκεκριμένα της FAO. Τέλη του 1960 αποσπάστηκε στην έδρα της FAO στη Ρώμη και έγινε ο πρώτος Κύπριος μόνιμος λειτουργός στον ΟΗΕ. Παρέμεινε στη θέση αυτή για 20 χρόνια, ως ειδικός στα προβλήματα γαιοκτησίας και εποικισμού και αγροτικής μεταρρύθμισης και ανάπτυξης. Επιπλέον, αποσπάστηκε για μικρό διάστημα στη Διεθνή Τράπεζα.

Μετά την τουρκική εισβολή του 1974 επέστρεψε στην Κύπρο ως μέλος κλιμακίου της FAO για να προγραμματιστεί ο ρόλος του διεθνούς τομέα στην επαναδραστηριοποίηση της γεωργικής οικονομίας μετά την εισβολή, έχοντας σημαντικό ρόλο στην έγκριση προγράμματος βοήθειας του Παγκόσμιου Προγράμματος Σίτισης στην Κύπρο.

Το 1981 αφυπηρέτησε. Προσκλήθηκε ως Ανώτερος Μελετητής στο Πανεπιστήμιο Κέιμπριτζ, στο τμήμα γαιοοικονομίας. Στη συνέχεια επέστρεψε στην Κύπρο. 

Είχε συγγράψει πληθώρα βιβλίων και επιστημονικών άρθρων.

## Πολιτική διαδρομή
Στις 20 Απριλίου 1982 διορίστηκε Υπουργός Γεωργίας και Φυσικών Πόρων στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, έως τις 6 Ιανουαρίου 1985.

## Παραπομπές

## Πηγές
*
*

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Ανδρέας Παπασολομώντος

Ο **Ανδρέας Παπασολομώντος** ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων.

## Βιογραφικά στοιχεία
Ο Ανδρέας Παπασολομώντος γεννήθηκε στις 18 Αυγούστου 1932 στο Καραβοστάσι. Φοίτησε στην Αγγλική Σχολή Λευκωσίας. Σπούδασε κηπουρική στο Πανεπιστήμιο του Λονδίνου. Ακολούθως εργάστηκε για δύο χρόνια στο Τμήμα Γεωργίας. Στη συνέχεια σπούδασε με υποτροφία στο Πανεπιστήμιο Κορνέλ αποκτώντας πτυχίο στη φυτοπαθολογία. Ακολούθως απέκτησε διδακτορικό στην φυτοπαθολογία των φυτών στο ίδιο πανεπιστήμιο. 

Στη συνέχεια επέστρεψε στην Κύπρο όπου και τέθηκε επικεφαλής στο τμήμα φυτοπροστασίας στο Ινστιτούτο Γεωργικών Ερευνών. Παράλληλα έκανε μεταδιδακτορικές σπουδές στο Πανεπιστήμιο της Καλιφόρνιας και στο Ινστιτούτο Οικονομικής Ανάπτυξης στην Ουάσινγκτον.

Το 1968 ανέλαβε διευθυντής στο Τμήμα Γεωργίας του Υπουργείου Γεωργίας και Φυσικών Πόρων. Παρέμεινε στη θέση αυτή έως το 1975 όπου και ανέλαβε Γενικός Διευθυντής του υπουργείου.

Είναι νυμφευμένος με τη Χλόη, το γένος Γιάνναρου, και έχει δύο κόρες.

## Πολιτική διαδρομή
Στις 7 Ιανουαρίου 1985 διορίστηκε Υπουργός Γεωργίας και Φυσικών Πόρων στην Κυβέρνηση Σπύρου Κυπριανού 1983, θέση στην οποία παρέμεινε έως τις 5 Νοεμβρίου 1987.

## Παραπομπές

## Πηγές
*
*

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Κυβέρνηση Σπύρου Κυπριανού 1983
Εκρέμ Λιμποχόβα

Ο **Εκρέμ Λιμποχόβα** (, 24 Φεβρουαρίου 1882, Αργυρόκαστρο – 7 Ιουνίου 1948, Ρώμη) ήταν Αλβανός πολιτικός και συνεργάτης των δυνάμεων του Άξονα. Διετέλεσε πρωθυπουργός της Αλβανίας δύο φορές κατά την ιταλική κατοχή της Αλβανίας. 

## Πολιτική σταδιοδρομία
Στις αρχές της πολιτικής του σταδιοδρομίας, η Λιμποχόβα υπηρέτησε ως Αλβανός πρέσβης στη Ρώμη. Το 1924, ενώ υπηρετούσε σε αυτό το αξίωμα, ο Λιμποχόβα συνέβαλε στις διαπραγματεύσεις για τη δημιουργία της Τράπεζας της Αλβανίας. Τον ακολούθησε ο αδελφός του, ο Μουφίντ. 

Το 1931, ο Λιμποχόβα ήταν πληρεξούσιος υπουργός στην αυλή του Ζογ της Αλβανίας. Στις 26 Ιανουαρίου 1931, ακολούθησε τον βασιλιά Ζογ σε ταξίδι στην Ιταλία. Στις 20 Φεβρουαρίου, αφού παρακολούθησε παράσταση *[[Οι Παλιάτσοι (όπερα)|των Παλιάτσων]]* στην κρατική όπερα της Βιέννης, ο Λιμποχόβα τραυματίστηκε σε μια απόπειρα δολοφονίας εναντίον του βασιλιά. Ο Ζογ, ο Λιμποχόβα και ο σοφέρ τους ανταπέδωσαν τα πυρά ενάντια στους επίδοξους δολοφόνους τους, Αζίζ Τσαμί και Ντοκ Γκελόσι. Ο Λιμποχόβα δέχθηκε πυρά στο πόδι και μια σφαίρα πέρασε από το καπέλο του. Ο βασιλιάς δεν επλήγη. 

Ο Λιμποχόβα χαρακτηρίστηκε ως «Ιταλόφιλος» από άλλα μέλη της πολιτικής τάξης της Αλβανίας κατά τη διάρκεια της θητείας του ως πληρεξούσιου υπουργού στη βασιλική αυλή. 

Από τις 19 Ιανουαρίου έως τις 13 Φεβρουαρίου 1943 και από τις 12 Μαΐου έως τις 8 Σεπτεμβρίου 1943, ο Λιμποχόβα υπηρέτησε ως πρωθυπουργός της Αλβανίας. 

## Παραπομπές


Κατηγορία:Αλβανοί διπλωμάτες
Κατηγορία:Πρωθυπουργοί της Αλβανίας
Ανδρέας Γαβριηλίδης (1940-2015)

Ο **Ανδρέας Γαβριηλίδης** ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων και Υπουργός Υγείας.

## Βιογραφικά στοιχεία
Ο Ανδρέας Γαβριηλίδης γεννήθηκε στον Αμίαντο το 1940. Την περίοδο 1961-1966 σπούδασε οικονομικά και αγροτική οικονομία στο Πανεπιστήμιο της Πράγας. Συνέχισε με μεταπτυχιακές σπουδές στο Πανεπιστήμιο του Αμπερντίν.

Διετέλεσε εταίρος του Ινστιτούτου Οικονομικής Ανάπτυξης της Διεθνούς Τράπεζας στην Ουάσιγκτον. Την περίοδο 1967-1981 είχε τη θέση του γεωργοοικονομολόγου στο Υπουργείο Γεωργίας και Φυσικών Πόρων. Την περίοδο 1981-1988 ήταν γενικός διευθυντής της Κυπριακής Γαλακτοκομικής Βιομηχανίας. Επιπρόσθετα, διετέλεσε πρόεδρος κτηματοοικονομικής εταιρείας, πρόεδρος του τηλεοπτικού σταθμού Plus Tv και οικονομικός σύμβουλος σε διάφορες εταιρείες. Επίσης, υπηρέτησε ως πρόεδρος διαφόρων επιτροπών και συμβουλίων στην Κύπρο και στο εξωτερικό.

Είναι δύο υιούς και μία κόρη. Απεβίωσε στις 25 Μαΐου 2015.

## Πολιτική διαδρομή
Στις 27 Φεβρουαρίου 1988 διορίστηκε Υπουργός Γεωργίας και Φυσικών Πόρων στην Κυβέρνηση Γιώργου Βασιλείου, θέση στην οποία παρέμεινε έως τη λήξη της θητείας της κυβέρνησης την 1η Μαρτίου 1993. Την 1η Φεβρουαρίου 2005 διορίστηκε Υπουργός Υγείας στην Κυβέρνηση Τάσσου Παπαδόπουλου, θέση στην οποία παρέμεινε έως τις 12 Ιουνίου 2006.

## Παραπομπές

## Πηγές
*
*

|-

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Υπουργοί Υγείας (Κύπρος)
Κατηγορία:Κύπριοι οικονομολόγοι
Κατηγορία:Κυβέρνηση Γιώργου Βασιλείου 1988
Κατηγορία:Κυβέρνηση Τάσσου Παπαδόπουλου 2003
Κώστας Πετρίδης

Ο **Κώστας Πετρίδης** ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων και Υπουργός Γεωργίας, Φυσικών Πόρων και Περιβάλλοντος, καθώς επίσης και Αντιπρόεδρος του ΔΗΚΟ

## Βιογραφικά στοιχεία
Ο Κώστας Πετρίδης γεννήθηκε στις 30 Αυγούστου 1949 στα Κούκλια. Σπούδασε μαθηματικά, στατιστική και πληροφορική στο Πανεπιστήμιο του Τορόντο. Επιπρόσθετα απέκτησε πτυχίο εκπαίδευσης (Bachelor of Education) από το ίδιο πανεπιστήμιο. Ακολούθως απέκτησε μεταπτυχιακό τίτλο στη μηχανολογία στην επιχειρησιακή έρευνα και στο σύστημα πληροφορικής και διεύθυνσης από το ίδιο πανεπιστήμιο.

Το 1989 έκανε μεταπτυχιακές σπουδές στη συνεργατική ανάπτυξη και διεύθυνση στο Πανεπιστήμιο Γουινσκόνσιν με υποτροφία Φουλμπράιτ.

Την περίοδο 1976-1978 εργάστηκε ως ανώτερος αναλυτής κυβερνητικών προγραμμάτων στην Κυβέρνηση του Καναδά και στην Επαρχιακή Κυβέρνηση του Οντάριο. Την περίοδο 1978-1980 εργάστηκε ως ανώτερος αναλυτής συστημάτων πληροφορικής της  NCR Cororation. Την περίοδο 1980-1981 εργάστηκε ως διευθυντής πωλήσεων στο Hilton International. Την περίοδο 1981-1985 ήταν προϊστάμενος μελετών στην Αρχή Βιομηχανικής Κατάρτισης. Ακολούθως εργάστηκε ως βοηθός έφορος στο τμήμα συνεργατικής ανάπτυξης.

Επιπλέον, δίδαξε μαθηματικά και επιστήμη της πληροφορικής στο Ryerson Polytechnical Institure στο Τορόντο. Ακόμη, δίδαξε επιχειρησιακή έρευνα, συστήματα πληροφορικής και διεύθυνσης και προγραμματισμό στο Πανεπιστήμιο του Τορόντο.

Είναι νυμφευμένος και έχει τρία παιδιά.

## Πολιτική διαδρομή
Ο Κώστας Πετρίδης διετέλεσε αντιπρόεδρος του ΔΗΚΟ.

Στις 2 Μαρτίου 1993 διορίστηκε Υπουργός Γεωργίας και Φυσικών Πόρων στην Κυβέρνηση Γλαύκου Κληρίδη. Κατά τη διάρκεια της θητείας του το υπουργείο μετονομάστηκε σε Υπουργείο Γεωργίας, Φυσικών Πόρων και Περιβάλλοντος.
Το 2003 διορίστηκε από το Υπουργικό Συμβούλιο στη θέση του Επιτρόπου του Οργανισμού Αγροτικών Πληρωμών.

## Πηγές
*

## Παραπομπές

|-

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Υπουργοί Γεωργίας, Φυσικών Πόρων και Περιβάλλοντος (Κύπρος)
Κατηγορία:Κυβέρνηση Γλαύκου Κληρίδη 1993
Ανδρέας Μαντοβάνης

Ο **Ανδρέας Μαντοβάνης** είναι Ελληνοκύπριος πολιτικός. Διετέλεσε Υπουργός Γεωργίας, Φυσικών Πόρων και Περιβάλλοντος, Έπαρχος Αμμοχώστου και Έπαρχος Λάρνακας.

## Βιογραφικά στοιχεία
Ο Ανδρέας Μαντοβάνης γεννήθηκε στη Λάρνακα το 1936. Σπούδασε νομική στο Αριστοτέλειο Πανεπιστήμιο Θεσσαλονίκης. Στη συνέχεια ακολούθησε μεταπτυχιακές σπουδές στη δημόσια διοίκηση στις ΗΠΑ.

## Πολιτική διαδρομή
Ο Ανδρέας Μαντοβάνης διετέλεσε Έπαρχος Αμμοχώστου την περίοδο 1985-1987 και Έπαρχος Λάρνακας την περίοδο 1987-1997.

Στις 12 Νοεμβρίου 1997 διορίστηκε Υπουργός Γεωργίας, Φυσικών Πόρων και Περιβάλλοντος στην Κυβέρνηση Γλαύκου Κληρίδη, θέση στην οποία παρέμεινε έως τις 2 Μαρτίου 1998.

## Παραπομπές

|-

Κατηγορία:Υπουργοί Γεωργίας, Φυσικών Πόρων και Περιβάλλοντος (Κύπρος)
Κατηγορία:Έπαρχοι Αμμοχώστου
Κατηγορία:Έπαρχοι Λάρνακας
Κατηγορία:Κυβέρνηση Γλαύκου Κληρίδη 1993
Marfin Egnatia Bank

Η **Marfin Egnatia Bank** ήταν το ελληνικό παράρτημα της Λαϊκής Τράπεζας Κύπρου. Η τράπεζα ιδρύθηκε με την ονομασία Τράπεζα Μαρφίν Εγνατία. Σχηματίστηκε από την ενοποίηση των τραπεζών Εγνατία, Λαϊκή και Μαρφίν του επενδυτικού ομίλου Marfin. Ήταν σχεδόν εξολοκλήρου (κατά 95%) θυγατρική της Λαϊκής Τράπεζας Marfin (αργότερα μετονομάστηκε σε Λαϊκή Τράπεζα Κύπρου). Το 2011 έγινε το ελληνικό παράρτημα της Λαϊκής Τράπεζας Κύπρου. Στις αρχές του 2013, η τράπεζα μετονομάστηκε σε Λαϊκή Τράπεζα μόνο, ενώ τον Μάρτιο η τράπεζα μετονομάστηκε και πάλι, αυτή τη φορά σε CPB Bank. Στις 26 Μαρτίου 2013, όλες οι υποχρεώσεις και περιουσιακά στοιχεία της τράπεζας εξαγοράστηκαν από την Τράπεζα Πειραιώς.

## Παραπομπές

Κατηγορία:Πρώην τράπεζες της Ελλάδας
Κατηγορία:Τράπεζα Πειραιώς
Αραβοελληνική Τράπεζα

Η **Αραβοελληνική Τράπεζα** ήταν τράπεζα στην Ελλάδα.

Το 1978, πριν από την ίδρυση της τράπεζας, η ελληνική κυβέρνηση χορήγησε απαλλαγή από την απαγόρευση σε ξένες τράπεζες να κατέχουν πάνω από το 40% του μετοχικού κεφαλαίου οποιασδήποτε ελληνικής τράπεζας. Αυτό επέτρεψε σε αρκετές Αραβικές τράπεζες να ιδρύσουν την αραβοελληνική τράπεζα, όπου οι Άραβες θα κατέχουν το 49% της τράπεζας. Η τράπεζα ιδρύθηκε το 1979. Μεταξύ των ιδρυτών της τράπεζας ήταν ο Βασίλης Σαραντίτης, μεγαλοδικηγόρος και πρόεδρος του Αραβοελληνικού Επιμελητηρίου Εμπορίου, Η ιδιοκτησία ανήκε κατά 51% στην Εθνική Τράπεζα της Ελλάδος, το 20% της τράπεζας ανήκε στο επενδυτικό γραφείο του Κουβέιτ, ένα άλλο 20% ανήκε στην Λιβυακή Αραβική Τράπεζα Εξωτερικού (ίδρυμα της Λιβύης), ενώ ένα ποσοστό 9% ανήκε σε Άραβες επενδυτές.

Καθώς η τράπεζα ήταν υποκεφαλαιοποιημένη και η κεντρική τράπεζα της χώρας απαιτούσε σημαντική αύξηση κεφαλαίου, το 1993, η Λιβυκή Αραβική Τράπεζα Εξωτερικού πρότεινε μια έγχυση μετρητών που θα αυξήσει το ποσοστό της στο 72%, λαμβάνοντας υπόψη την άρνηση των άλλων μετόχων να συμμετάσχουν. Το σχέδιο ήταν η επωφέληση της τράπεζας από τους κανόνες "ενιαίου διαβατηρίου" της ΕΕ, επιτρέποντας έτσι στην Αραβοελληνική τράπεζα να ανοίξει υποκαταστήματα στο Λονδίνο και αλλού στην ΕΕ, ενώ θα βρίσκεται στην εποπτεία της Τράπεζας της Ελλάδος. Οι κυβερνήσεις του Ηνωμένου Βασιλείου και των ΗΠΑ διαμαρτυρήθηκαν έντονα και μπλόκαραν την κίνηση. Το 1994, η ελληνική κυβέρνηση διέλυσε την αφερέγγυα Αραβοελληνική Τράπεζα, καταβάλλοντας το ποσό των 1.5 εκατομμυρίων ευρώ συνολικά στους καταθέτες. 
Κατηγορία:Πρώην τράπεζες της Ελλάδας
T Bank

250px|μικρογραφία|Το λογότυπο της Τράπεζας μέχρι την εξαγορά της

Η **TBank** (πρώην Ασπίς Τράπεζα) ήταν εμπορική τράπεζα στην Ελλάδα. Η έδρα της τράπεζας βρισκόταν στην Αθήνα, ενώ τον Σεπτέμβριο του 2008 το δίκτυο της τράπεζας είχε επεκταθεί σε 72 υποκαταστήματα ανά την Ελλάδα. Η τράπεζα ήταν εισηγμένη στο Χρηματιστήριο Αθηνών.

Η Ασπίς Τράπεζα μετονομάστηκε σε **TBank** στις 20 Ιουλίου 2010, μετά την εξαγορά της από το Ταχυδρομικό Ταμιευτήριο.

Το 2013, ο όμιλος Eurobank εξαγόρασε την "Νέο Ταχυδρομικό Ταμιευτήριο Α.Ε.". Η λειτουργική συγχώνευση του Νέου Ταχυδρομικού Ταμιευτηρίου ολοκληρώθηκε τον Μάιο του 2014, με την ένταξη των συστημάτων της πρώην T Bank.

## Παραπομπές


Κατηγορία:Πρώην τράπεζες της Ελλάδας
Κατηγορία:Eurobank
Omega Bank

Η **Omega Bank** ήταν ελληνική τράπεζα. Ιδρύθηκε τον Ιανουάριο του 2001 και μέχρι το 2003 είχε δίκτυο επτά καταστημάτων. Τον Ιούνιο του 2006 εξαγοράστηκε από την Proton Bank η οποία εξαγορά ολοκληρώθηκε τον Σεπτέμβριο του 2006 με εισφερόμενο κεφάλαιο 78.770.708 ευρώ. Το όνομα της τράπεζας προερχόταν από το τελευταίο γράμμα του ελληνικού αλφαβήτου (βλέπε ωμέγα).

Η εταιρεία είχε τα κεντρικά της γραφεία στην Αθήνα, στην οδό Σταδίου.

## Εξωτερικοί σύνδεσμοι
* Αρχειοθετημένος σύνδεσμος της ιστοσελίδας της τράπεζας, στο Internet Archive

Κατηγορία:Πρώην τράπεζες της Ελλάδας